kardosdrur/scandi-wiki huggingface dataset:
Terminator Salvation

Terminator Salvation er en amerikansk science fiction-film skrevet af John Brancato og Michael Ferris og instrueret af Joseph "McG" McGinty Nichol. Det er den fjerde film i Terminator-serien, og i filmen medvirker Christian Bale som den fremtidige modstandsbevægelsesleder John Connor og Sam Worthington som cyborgen Marcus Wright. Filmen introducerer en ung Kyle Reese, hovedpersonen i den første Terminator-film (1984, spillet af Anton Yelchin, og viser ligeledes oprindelsen af T-800 Model 101 Terminator. Terminator Salvation, er tidsmæssigt placeret i år 2018, og fokuserer på krigen mellem menneskeheden og Skynet. Filmen blev i USA udgivet 21. maj og i Danmark 4. juni 2009.

Medvirkende 
 Christian Bale : John Connor
 Bryce Dallas Howard : Katerine Brewster Connor
 Sam Worthington : Marcus Wright
 Roland Kickinger og Arnold Schwarzenegger : T-800 model 101
 Common : Barnes
 Anton Yelchin :
 Moon Bloodgood : Blair Williams
 Helena Bonham Carter : Serena
 Jadagrace : Star
 Jane Alexander : Virginia
 Chris Browning : Morrison
 Dylan Kenin : Turnbull
 Chris Ashworth : Richter
 Linda Hamilton : Sarah Connor

Referencer

Eksterne henvisninger 

 
 Officiel Warner Bros. website 
 Officiel Sony Pictures website 
 Online multiplayer game
 Film trailers
 Udgivelsesdatoer
 Titan Book's Officielle Terminator Salvation-bøger 

Amerikanske film fra 2009
Salvation
Science fiction-film fra USA
Engelsksprogede film
Film med tidsrejser
Medicinsk behandling

Medicinsk behandling er behandling med lægemidler. Behandlingen involverer ikke kirurgi.

Medicinske behandlinger
Stéphane Chapuisat

Stéphane Chapuisat (født 28. juni 1969 i Lausanne, Schweiz) er en tidligere schweizisk fodboldspiller, der spillede som angriber på det schweiziske landshold, samt for flere klubber i både sit hjemland samt i Tyskland. Mest kendt er han for sine otte sæsoner hos Borussia Dortmund, som han vandt to tyske mesterskaber og én Champions League-titel med.

Landshold 
Chapuisat spillede gennem sin karriere 103 kampe og scorede 21 mål for Schweiz' landshold, som han repræsenterede i årene mellem 1989 og 2004. Han var en del af den schweiziske trup til både VM i 1994, samt til EM i 1996 og EM i 2004.

Titler 
Bundesligaen
 1995 og 1996 med Borussia Dortmund

Champions League
 1997 med Borussia Dortmund

Intercontinental Cup
 1997 med Borussia Dortmund

Schweizisk Liga
 2001 med Grasshoppers

Eksterne henvisninger 
 Fussballdaten.de spillerinfo

Fodboldspillere fra Schweiz
Fodboldspillere fra FC Lausanne-Sport
Fodboldspillere fra Borussia Dortmund
Fodboldspillere fra Grasshopper-Club Zürich
Fodboldspillere fra BSC Young Boys
Personer fra Lausanne
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2004
Abdurrahman Wahid

Abdurrahman Wahid (7. september 1940 – 30. december 2009) var en indonesisk politiker, der var Indonesiens præsident fra 1999 til 2001.

Biografi 
Wahids bedstefader var omkring 1900 en kendt muslimsk leder. Faderen var i 1945 religionsminister i den første regering ledet af Achmed Sukarno. Wahid studerede islamsk ret, arabistik og litteratur i Kairo og Bagdad. I 1971 vendte han tilbage til Indonesien.

I Indonesien engagerede han sig i organisationen Nahdlatul Ulama (NU), en islamisk organisation med over 30 millioner medlemmer, stiftet af Wahids bedstefader. Han blev leder i NU i 1984. I april 1991 grundlagde han partiet Demokratisk Forum, i opposition til præsident Suharto. I juli 1998 grundlagde han Partiet for national vækkelse (PKB), som blev det tredjestørste parti under parlamentsvalget i 1999.

20. oktober 1999 blev han overraskende valgt til ny præsident af folkeforsamlingen. Han fik 371 stemmer, mens vinderen af parlamentsvalget, Megawati Sukarnoputri, kun fik 313 stemmer. Dermed blev han Indonesiens første frit valgte præsident.

23. juli 2001 blev Wahid afsat af folkeforsamlingen, på grund af inkompetence og indblanding i en finansskandale. Hans efterfølger blev Megawati Sukarnoputri, datter af Indonesiens første præsident, Achmed Sukarno.

Referencer

Eksterne henvisninger 

Indonesiens præsidenter
Politikere fra Indonesien
Sydslesvigs Danske Kunstforening

Sydslesvigs danske Kunstforening (SdK) er en forening i Sydslesvig, som har til formål at øge kendskabet til kunst, især dansk og nordisk, gennem udstillinger, foredrag og møder. Kunstforeningen  blev stiftet  i 1952 i Flensborg. Den har hjemsted på Flensborg Bibliotek i Flensborg. Den er tilsluttet Sydslesvigsk Forening.  Kunstforeningen er desuden medlem af Sammenslutningen af danske Kunstforeninger.

Kunst i Sydslesvig 
Den mangeårige lærer på Duborg-Skolen Poul Svensson var initiativtager til grundlæggelsen af kunstforeningen. Han oprettede ligeledes De Unges Kunstkreds i 1974 og et forlag af samme navn i 1980.

Eksterne henvisninger 
 Sydslesvigs Danske Kunstforening

Danske Kunstforening
Kunstforeninger
Kunst fra Tyskland
Etableret i 1952
Dennis Weaver

Dennis Weaver (4. juni 1924 – 24. februar 2006) var en amerikansk skuespiller; Han var nok bedst kendt fra tv-serien McCloud, hvor han spillede hovedrollen som Samuel McCloud, eller bare Sam McCloud. I tv-serien spiller han en hårdtslående politibetjent i New York, der som en ægte cowboy fra Taos, New Mexico, rider rundt i byens gader og fanger kriminelle.
Dennis Weaver spillede også med i den intense thriller Duellen, instrueret af Steven Spielberg.

Eksterne henvisninger 
 

 

Skuespillere fra USA
Transformers (flertydig)

Transformers kan henvise til flere sider:
 Transformers – en legetøjsserien omhandlende robotter og aliens
 Transformers (2004 videospil) – et videospil baseret på Transformers: Armada

Film og tv 
 Transformers (tv-serie) – En animeret tv-serie fra 1984-87
 The Transformers: The Movie – En animationsfilm fra 1986
 Transformers (filmserie)
 Transformers (film) – spillefilm fra 2007
 Transformers: De faldnes hævn – spillefilm fra 2009
 Transformers: Dark of the Moon – spillefilm fra 2011
 Transformers: Age of Extinction – spillefilm fra 2014

Se også 
 Transformer – et album fra 1972 udgivet af Lou Reed
 Transformer – et arrangement af tæt koblede spoler, der transformerer strøm
Jesper Münsberg

Jesper Münsberg (født 30. januar 1977) er en dansk professionel fodboldspiller, som spiller forsvar for Lolland-Falster Alliancen.

Det kom i juni 2009 frem at Münsberg i februar 2008 var blevet testet positiv for astmamedicinen Salbutamol før en venskabskamp for Næstved BK mod Brøndby IF. Denne medicin var dog ordineret af en læge, da Münsberg har diagnosen astma, og DIF valgte derfor ikke at lægge sag an. WADA var dog ikke tilfreds med DIF's valg, og valgte derfor selv at lægge sag an mod Münsberg for brug af præparatet.

Fodboldspillere fra Danmark
Langenfeld (Mittelfranken)

Langenfeld er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Scheinfeld.

Geografi 

Kommunen ligger ved de sydlige udsøbere af Steigerwald. Nabokommuner er (med uret, fra nord): Baudenbach, Neustadt an der Aisch, Sugenheim og Scheinfeld.

Inddeling 
Ud over Langenfeld, ligger i kommunen landsbyerne:
 Hohenholz
 Lamprechtsmühle

Eksterne henvisninger
Marktbergel

Marktbergel er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Burgbernheim.

Geografi 
Kommunen ligger øst for Burgbernheim ved nordenden af Naturpark Frankenhöhe og på en af Frankenhöhene. Det højeste punkt er Büttelberg, der er 535 moh.

Nabokommuner er (med uret, fra nord): Burgbernheim, Illesheim, Oberdachstetten, Colmberg og Windelsbach.

Inddeling 
I kommunen ligger ud over Marktbergel, landsbyerne:
 Ermetzhof
 Ottenhofen
 Munasiedlung

Trafik 
Marktbergel ligger ved Bundesstraße 13 mellem Ansbach og Würzburg.

Kasserne 
Marktbergel var indtil 2006 hjemsted for en kasserne under Bundeswehr, hvor der var et ammunitionsdepot.

Efter lukningen af kassenen 1. Juli 2006 var den sat til salg, og stod ubenyttet hen indtil den 30. juli 2008, hvor den blev den overdraget til den amerikanske hær.

Eksterne henvisninger
H2PIA

H2PIA er et dansk projekt, som skal blive til verdens første brint-baserede by. Grundlæggerne bag dette projekt er HIRC (Hydrogen Innovation & Research Centre), metopos, H2 Logic, How2Live og DR. 
I H2PIA findes der 5 foreskellige bydele: H2PIA Share (offentligt sted til fx erhverv ), H2PIA Public (energiproduktion- og lagre samt byen brinttankstation), Villa Unplugged (selvforsynende parcelhuse), Villa Plugged (etagebebyggelser) og Villa Hybrid (selvforsynende luksusiøse huse).

Se også 
Brint

Eksterne henvisninger 
H2PIAs hjemmeside 
HIRCs hjemmeside 

Byplanlægning i Danmark
Miljø og samfund
Renault Twingo

Renault Twingo er en firepersoners mikrobil fra den franske bilfabrikant Renault. Den første modelgeneration kom på markedet i foråret 1993, og efterfølgende er der sket modelskift i 2007 og 2014.

De to første generationer har tværliggende frontmotor og forhjulstræk, mens den tredje generation har centermotor og baghjulstræk.

Navnets oprindelse 
Navnet Twingo er et fantasiord skabt af tekstforfatteren Manfred Gotta og sammensat af ordene "Twist", "Swing" og "Tango". Renault ville i Twingo forene to (en. twin) biltyper (mikrobil og MPV).

De enkelte generationer

Referencer

Eksterne henvisninger
Middelhavskorsved

 
Middelhavs-Korsved (Rhamnus alaternus) eller Stedsegrøn Korsved er en stedsegrøn busk eller et lille træ. Kronen er uregelmæssigt kuplet, og hovedgrenene er tykke.

Beskrivelse 
Barken er først lysegrøn til violet, men snart bliver den grålig og lidt ru. Gamle grene får en mørkebrun, furet bark. Knopperne er spredtstillede, tilliggende, ganske små og brune. Bladene ovale med tandet rand. Oversiden er blank og mørkegrøn, mens undersiden er grågrøn. 

Blomstringen sker i marts-maj. Da arten er særbo har hvert planteindivid enten kun hunlige eller kun hanlige blomster. Blomsterne er 5-tallige og regelmæssige i alle andre træk. Kronbladene er lysegrønne og ganske små. Frugterne er mørkerøde (senere sorte) stenfrugter med 2-3 hvide frø. 

Rodnettet er stort og når både langt ned og ud fra planten.

Højde x bredde og årlig tilvækst: 10 x 8 m (50 x 40 cm/år). Målene kan anvendes ved udplantning.

Hjemsted 
Arten er udbredt i Nordafrika, Mellemøsten og  Sydeuropa, hvor den er knyttet til kystnære områder med vinterregn. Den behøver fuld sol til let skygge og en porøs, veldrænet jord, og den optræder langs vandløb og skovbryn, på øer og i krat. 

I den maltesiske maki vokser arten langs tørre flodsenge sammen med bl.a. Oliven, Johannesbrødtræ, Mastikstræ, Sandarak, Terpentintræ og Ægte Laurbær

Note 

Buske
Tørketålende planter
Korsved
Michael Lunn (departementschef)

Michael Lunn (født den 15. februar 1944 i København) var en mangeårig embedsmand i staten, der blev pensioneret som departementschef i Justitsministeriet i 2011. Han er søn af professor og psykiater  Villars Lunn.

Baggrund og karriere 
Michael Lunn er student fra 1962 fra Gentofte Statsskole og cand. jur. fra Københavns Universitet i 1968. Han læste til L.L.M. fra Harvard Law School og blev sekretær i Justitsministeriet 1968.
Som kontorchef i Justitsministeriet (fra 1977) blev han konstitueret dommer i Østre Landsret 1980-1981. Derefter blev han afdelingschef i Justitsministeriet fra 1981-1983, departementschef i Energiministeriet fra 1983-1991 (først under Knud Enggaard) og derefter departementschef i Justitsministeriet fra 1991 til 2011 (først under Hans Engell).

Helle Thorning-Schmidts skattesag 
I forbindelse med Helle Thorning-Schmidts skattesag fortalte Michael Lunn officielt Helle Thorning-Schmidt, at det ikke ville have gjort en forskel for afgørelsen af hussagen, hvis Stephen Kinnock kun havde været i landet i 33 uger. Derved endte hun med at få et svar hun kunne fortælle de mange fremmødte journalister i Kastrup Lufthavn, at hun nok havde givet den forkerte oplysning i den første mail, men det betød ikke noget alligevel. Dette fremgik af det såkaldte telefonnotat, der refererede til en telefonsamtale i oktober 2009 med justitsminister Lars Barfoed, hvor Thorning-Schmidt blev informeret om, at B.T. havde fået aktindsigt i hendes korrespondance med netop Justitsministeriet om at få tilladelse til at registrere sin mand, Stephen Kinnock, som medejer af sit hus i Kuhlausgade i København. Efter telefonsamtalen med Barfoed bad hun om at blive ringet op af Michael Lunn, daværende departementschef i Justitsministeriet.

Øvrigt 
Med sine godt 27 år som departementschef nåede Michael Lunn at rådgive i alt 12 ministre og blev anset på Christiansborg for være en gammeldags socialdemokrat af  Auken-skolen.

Han er nu medlem af bestyrelsen for Danmarks Nationalbank og Det Kongelige Teater.

Lunn sidder i bestyrelsen på Vikingeskibsmuseet i Roskilde.

Referencer 

Departementschefer i Energi-, Forsynings- og Klimaministeriet
Danskere i 1900-tallet
Danskere i 2000-tallet
Personer fra København
Personer i Kraks Blå Bog
Departementschefer i Justitsministeriet
Michael 2
Sommerfuglelavendel

 
Sommerfugle-Lavendel (Lavandula stoechas) er en stedsegrøn busklignende plante af læbeblomst-familien, der især dyrkes for sine æteriske olier, der blandt andet udnyttes i luftfriskere, men også i insekticider.

Beskrivelse 
Busken har pink eller violette blomster, der fremkommer på en stamme (aks). Sommerfugle-Lavendelen kan blive 30-100 cm høj med 1-4 cm lange, grålige blade. Blomsterne udvikler sig på de øverste par centimeter af den 10-30 cm høje stamme.

Hjemsted 
Planten hører naturligt hjemme i Middelhavsområdet på makier, men er også indført i Australien, hvor den dog med gode vækstbetingelser har spredt sig så meget, at den flere steder regnes for ukrudt.

Eksterne henvisninger 

Buske
Violette blomster
Lavendel
Claes Nilas

Claes Nilas (født 30. april 1957 i København) er cand. jur, direktør i Hjemrejsestyrelsen og tidligere kommitteret i Ministeriet for Flygtninge, Indvandrere og Integration. 

Nilas er i offentligheden kendt for sin involvering i to skandalesager angående flygtninge og indvandrere: Tamilsagen og Statsløse-sagen. Under Tamilsagen var han ministersekretær for daværende justitsminister Erik Ninn-Hansen, der siden blev dømt ved Rigsretten for sin rolle i sagen . I statsløsesagen var han departementschef i Integrationsministeriet, og havde en central rolle i rådgivningen af minister Birthe Rønn Hornbech, der måtte tage sin afsked som følge af sagen. Den kommision der blev nedsat i sagen udtalte i august 2015 en kraftig kritik af Claes Nilas, der efterfølgende blev hjemsendt. I december 2015 blev det meddelt, at Claes Nilas ville overgå  til en stilling som kommitteret i Styrelsen for International Rekruttering og Integration.

Baggrund og tidligere karriere 

 1980: Claes Nilas bliver cand. jur. fra Københavns Universitet.
 1980-1993 i Justitsministeriet, først som fuldmægtig, siden som ministersekretær for Erik Ninn Hansen under Tamilsagen,  senere som kontorchef i Justitsministeriets Lovafdeling, og senere som kontorchef i Udlændingekontoret.
 1993-1995: Afdelingschef i Indenrigsministeriet.
 1995-2000: Direktør i Udlændingestyrelsen.
 2000-2004: Administrerende direktør for Hovedstadens Udviklingsråd (HUR).
 2004-2005: Departementschef i Ministeriet for Familie- og Forbrugeranliggender.
 2005-2011: Departementschef i Ministeriet for Flygtninge, Indvandrere og Integration.
 2011-2015: Departementschef i Ministeriet for By, Bolig og Landdistrikter.
 2016-2019: Kommitteret i Styrelsen for International Rekruttering og Integration (SIRI), Udlændinge- og Integrationsministeriet.
2019-2020: Vicedirektør i Styrelsen for International Rekruttering og Integration.
2020-: Direktør i Hjemrejsestyrelsen.
I 2005 blev han Ridder af 1. grad af Dannebrogordenen.

Privatliv
Claes Nilas er gift med Lise-Lotte Nilas, der er statsadvokat for København og Bornholm.

Kilder
 CV på Ministeriet for By, Bolig og Landdistrikters hjemmeside 

Departementschefer
Danskere i 1900-tallet
Danskere i 2000-tallet
Jurister fra Danmark
Personer fra København
Personer i Kraks Blå Bog
Riddere af 1. grad af Dannebrog
Direktører for danske styrelser
Beto Cuevas

Luis Alberto "Beto" Cuevas Olmedo var forsanger i den nu opløste chilenske rockgruppe, La Ley.  Han blev født i Santiago de Chile, men voksede op i Montréal, Quebec i Canada, som hans familie flyttede til for at undgå Augusto Pinochets militærdiktatur (1973-1990) i Chile.  Han bor nu i Los Angeles, Californien i USA, er gift og har to børn (født 1987 og 1992).  Cuevas taler flydende fransk, engelsk og spansk.

Under en rejse i 1988 til Santiago, mødte Beto La Leys trommeslager, Mauricio Claveria.  Claveria foreslog Cuevas at blive medlem af gruppen, som havde mistet to medlemmer.  Cuevas havde i 1989 debut som sanger på gruppens første fuldlængde album, Desiertos, der dog ikke blev en succes og ikke optræder som et officielt album.  Gruppens næste album, Doble Opuesto fra 1991, indeholdt blandt andre en coverversion af Rolling Stones' "Angie", og blev en stor succes.

Ud over at have medvirket i mindre musikalske projekter, har Cuevas blandt andre også samarbejdet med den chilenske gruppe Los Prisioneros på deres album Manzana fra 2004, hvor han spillede på synthesizere, guitar og sang på sangene "Insatisfacción", en "reversion" of the Rolling Stones-sangen "(I Can't Get No) Satisfaction", og "Eres Mi Hogar".

Som skuespiller spillede Cuevas en Opus Dei-præst i filmen La mujer de mi hermano (2005) og en satanisk kultleder i horrorfilmen Borderland (2007).

Cuevas udgav den 23. september 2008 i Latinamerika og den 30. september 2008 i USA sit første soloalbum, Miedo Escenico, som han producerede sammen med Steve Tushar og Aureo Baqueiro.

Diskografi

Soloalbummer 
 2008: Miedo Escenico

Albummer med La Ley 
 1989: Desiertos 
 1991: Doble Opuesto
 1993: La Ley
 1994: Cara de Dios
 1995: Invisible
 1998: Vértigo
 2000: Uno
 2001: La Ley MTV Unplugged
 2003: Libertad
 2004: Historias e Histeria

Eksterne henvisninger

Referencer 

Sangere fra Chile
Skuespillere fra Chile
Personer fra Santiago de Chile
Karsten Dybvad

Karsten Dybvad Dalsjö (født 5. november 1956 i Gentofte) er en dansk økonom og tidligere embedsmand, der fra 2. oktober 2010 til 7. december 2018 var administrerende direktør i Dansk Industri. Han har tidligere været departementschef i Statsministeriet fra 2005-2010.

Efter endt studentereksamen begyndte Dybvad på geografistudiet på Københavns Universitet, men han skiftede hurtigt til økonomi og dimmitterede som cand.polit. i 1985. Herefter kom han til Arbejderbevægelsens Erhvervsråd som økonom. I 1987 blev han økonom i LO, og i 1990 kontorchef og senere underdirektør i Bikuben Pension. Herefter blev en stilling som kontorchef i Finansministeriets budgetdepartement begyndelsen på en lang karriere som embedsmand i staten. Efter 'Finansen' rykkede han til Statsministeriet som departementsråd i 1995. I 1997-1998 var han atter tilbage i det private som administrerende direktør i Magistrenes Pensionskasse, men blev i 1998 direktør for Økonomistyrelsen. I 2000 blev han han departementschef i Trafikministeriet, i 2001 samme stilling i Finansministeriet, og i 2005 rykkede han til Statsministeriet, hvor han foruden at være departementschef også fik titel af statsrådssekretær. 

Under udnævnelsen til departementschef i Finansministeriet i 2001 beskyldte Anders Fogh Rasmussen (V) daværende finansminister Pia Gjellerup (S) for "kammerateri" og satte dermed Dybvad i partipolitisk forbindelse med Socialdemokraterne. Dybvads partipolitiske tilhørsforhold er senere blevet bekræftet. Trods sin tidligere udmelding ansatte Fogh Rasmussen selv Dybvad efter nogle år i Statsministeriet. 

Dybvad er desuden næstformand for PensionDanmarks bestyrelse, medlem af Copenhagen Business Schools bestyrelse samt Board of Directors, bestyrelsesmedlem i Novo Nordisk Fonden og medlem af VL-gruppe 3.

I 2007 blev Dybvad kommandør af Dannebrogordenen. Han bærer også Nordstjerneordenen, Phønix Ordenen, Rio Branco Orden og Stara Planina Orden.

Dybvad overtog posten som bestyrelsesformand i Danske Bank efter den afgående formand Ole Andersen, der har været bestyrelsesformand siden 2011. Dybvad blev indstillet til posten af storaktionæren A. P. Møller Holding og blev valgt på en ekstraordinær generalforsamling. I løbet af 2020 er Dybvad blevet kritiseret for at modtage en lønforhøjelse på 44 pct svarende til 1,2 millioner DKK.

Referencer

Departementschefer i Statsministeriet
Danskere i 1900-tallet
Danskere i 2000-tallet
Økonomer fra Danmark
Personer fra Gentofte
Kommandører af Dannebrog
Personer i Kraks Blå Bog
Departementschefer i Finansministeriet
Direktører for danske styrelser
Departementschefer i Trafikministeriet
Erhvervsfolk fra Danmark
Journal Square–33rd Street (via Hoboken) (PATH)

Journal Square–33rd Street via Hoboken er en jernbanestrækning drevet af PATH. Linjen har farverne gul og blå på PATH's linjekort og togene på denne linje har både gule og blå markørlys. Linjen kører mellem Journal Square i Jersey City, New Jersey og 33rd Street i Midtown Manhattan. Linjen kører fra 23.00 til 6.00 på hverdage og alle dage i weekender og helligdage. Linjen samler Journal Square–33rd Street og Hoboken–33rd Street til en linje i de sene nattetimer.

Hoboken–World Trade Center kører ikke i de sene nattetimer eller i weekender. Passagerer der skal rejse fra Hoboken til World Trade Center ved disse tidspunkter er nødt til at rejse med Journal Square–33rd Street via Hoboken-toget fra Hoboken og skifte ved Grove Street til Newark–World Trade Center-linjen.

Stationer 

Port Authority Trans-Hudson
Markt Bibart

Markt Bibart er en købstaad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Scheinfeld.

Geografi 
Markt Bibart ligger ved bækken "Bibart" ved Bundeststraße 8 mellem Nürnberg og Würzburg.

Nabokommuner er (med uret, fra nord): Oberscheinfeld, Scheinfeld, Sugenheim, Iphofen og Markt Einersheim.

Inddeling 
Ud over Markt Bibart, ligger i kommunen landsbyerne:
 Altenspeckfeld
 Altmannshausen
 Enzlar
 Fuchsau
 Ziegenbach

Historie 
Markt Bibart hørte gennem mange århundreder under Fyrstebispedømmet Würzburg, og var hjemsted for et amt. I 1803 kom det ved sekulariseringen under Kongeriget Bayern.

Religion 
Befolkningen i Markt Bibart er overvejende romersk-katolsk, men der er også en protestantisk menighed.

Trafik 
Markt Bibart har en station på Jernbanen Nürnberg-Würzburg.

Eksterne henvisninger
Grove Street (PATH station)

Grove Street er en PATH station på Newark Avenue mellem Grove Street og Henderson Street i Jersey City, New Jersey. Den blev åbnet den 6. september 1910 som Grove-Henderson Streets-station, der ligger i hjertet af Jersey Citys historiske centrumdistrikt. Helt op til 1980'erne, var stationen ikke andet en en lille kiosk nedenunder Pennsylvania Railroads hovedlinjes viadukt, som gik over det der i dag er kendt Christopher Columbus Drive. (Jernbaneviadukten blev fjernet i slutningen af 1960'erne.)

Før stationen blev ombygget i 1970'erne, havde stationen to udgange: en, i stationens vestlige side, der ledte til vejkryds mellem Grove Street og Newark Avenue, og var under PRR viadukten. Stationens østlige udgang fører til Henderson Street (i dag Marín Boulevard). Som en del af stationens ombygning, blev den østlige og vestlige udgange lukket pga en mezzanin der lå i en trekant lavet af vejkrydset mellem Grove Street, Newark Avenue og Columbus Drive. To trapper fra perronen forbandt mezzanin, med billettælleapparaterne ved toppene af hver trapper. To udgange førte til gaden; en, med rulletrapper, førte til stationens hovedkiosk, mens den anden er en trappe der førte til sydsiden af Columbus Drive. Pga et opsving i passagertalet, genåbnet Port Authority den østlige udgang og bygge en anden kiosk ved hjørnet af Columbus Drive og Marín Boulevard.

Der kører Newark-World Trade Center og Journal Square-33rd Street-tog fra stationen.

Nærliggende attraktioner 
 Jersey City City Hall
 Jersey City Free Public Library
 Jersey City Museum
 Pershing Plaza

Eksterne links 
 http://www.panynj.gov/CommutingTravel/path/html/grove.html 

Port Authority Trans-Hudson